3. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝΔΙΚΑΙΟΣΥΝΗΣ Αριθ. 67900 της 6 Ιουν.-27 Ιουλ. 2005 (ΦΕΚ Β΄  1057) Καθορισμός της διαδικασίας εκκαθάρισης και των δικαιολογητικών που απαιτούνται για την καταβολή αποζημίωσης σε δικηγόρους και δικαστικούς επιμελητές που παρέχουν υπηρεσίες νομικής βοήθειας Έχοντας υπόψη: 1) Τις διατάξεις: α) των άρθρων 12-15 του Ν.3226/04 (ΦΕΚ 24 Α΄) "Παροχή νομικής βοήθειας σε πολίτες χαμηλού εισοδήματος και άλλες διατάξεις" β) του άρθρου 29 Α του ν. 1558/1995 ( ΦΕΚ 137 Α΄) "Κυβέρνηση και Κυβερνητικά Όργανα" όπως προστέθηκε με το άρθρο 27 του ν. 2081/1992 (ΦΕΚ 154 Α΄) και αντικαταστάθηκε με το άρθρο 1 παραγ. 2α του Ν.2469/1997 (ΦΕΚ 38 Α΄). γ) του άρθρου 7 του π.δ. 36/2000 (29 Α΄) "Οργανισμός Υπουργείου Δικαιοσύνης". 2) Την υπ’ αριθμ. 14650/ ΔΙΟΕ 85/17.3.2004 (ΦΕΚ 519 Β΄) κοινή απόφαση του Πρωθυπουργού και του Υπουργού Οικονομίας και Οικονομικών, "Καθορισμός αρμοδιοτήτων Υπουργού Οικονομίας και Οικονομικών στους Υφυπουργούς Οικονομικών" και  3) Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού, αποφασίζουμε: Καθορίζουμε τη διαδικασία εκκαθάρισης και τα δικαιολογητικά που απαιτούνται για την καταβολή αποζημίωσης σε δικηγόρους και δικαστικούς επιμελητές που παρέχουν νομική βοήθεια σύμφωνα με τις διατάξεις του ν.3226/2004.  Στους δικαιούχους καταβάλλεται η αποζημίωση σύμφωνα με τα προβλεπόμενα από τις ισχύουσες διατάξεις κατώτατα όρια καθορισμού αμοιβής, εφόσον παρείχαν νομική βοήθεια. Για την είσπραξη της αποζημίωσή τους οι δικαιούχοι οφείλουν να υποβάλουν στο αρμόδιο δικαστήριο τα ακόλουθα δικαιολογητικά:   «α) Οι δικηγόροι : Α) δικηγόροι που παρέχουν νομική βοήθεια σε ποινικές υποθέσεις: 1. αίτηση του δικαιούχου 2. επικυρωμένο αντίγραφο της πράξεως του διορισμού τους ως συνηγόρων υπεράσπισης ή πολιτικής αγωγής (Μετά τη σελ.160,55) Σελ. 160,57 Τεύχος Σελ.  Νομική Βοήθεια σε πολίτες χαμηλού εισοδήματος 9.Β.στ.2-3 3. βεβαίωση υπογεγραμμένη από τον πρόεδρο του δικαστηρίου ή του συμβουλίου ή τον ανακριτή, στην οποία να βεβαιώνεται ότι ο δικαιούχος παρέστη και άσκησε το έργο της υπεράσπισης ή της πολιτικής αγωγής 4. επικυρωμένο αντίγραφο απόφασης του αρμοδίου δικαστηρίου, που εκδόθηκε επί της υπόθεσης για την οποία παρασχέθηκε η νομική βοήθεια. 5. επικυρωμένα αντίγραφα των πάσης φύσεως απαιτουμένων εγγράφων ή δικογράφων που αναφέρονται στη συγκεκριμένη υπόθεση και για τη σύνταξη ή κατάθεση τους σε δικαστήριο, συμβούλιο, ανακριτική ή εισαγγελική αρχή προβλέπεται αμοιβή, σύμφωνα με τις ισχύουσες διατάξεις 6. κατάσταση πληρωμής της δαπάνης εις διπλούν 7. όταν πρόκειται για ανάκριση, υπεύθυνη δήλωση του δικαιούχου ότι ο ίδιος ή άλλο πρόσωπο εξουσιοδοτημένο από αυτόν δεν έχει καταθέσει δικαιολογητικά για την είσπραξη αμοιβής για την ίδια υπόθεση. Β) Δικηγόροι που παρέχουν νομική βοήθεια σε αστικές υποθέσεις 1. αίτηση του δικαιούχου 2. επικυρωμένο αντίγραφο της απόφασης του αρμοδίου δικαστηρίου, με την οποία διορίζεται ο δικαιούχος για την υπόθεση στην οποία παρέσχε την νομική βοήθεια 3. επικυρωμένο αντίγραφο της απόφασης του αρμοδίου δικαστηρίου, η οποία εκδόθηκε επί της υπόθεσης για την οποία παρασχέθηκε η νομική βοήθεια 4. επικυρωμένα αντίγραφα των πάσης φύσεως απαιτουμένων εγγράφων ή δικογράφων που αναφέρονται στη συγκεκριμένη υπόθεση και για τη σύνταξη ή κατάθεση τους σε δικαστήριο προβλέπεται αμοιβή, σύμφωνα με τις ισχύουσες διατάξεις 5. κατάσταση πληρωμής δαπάνης εις διπλούν 6. όταν υποβάλλεται αίτηση καταβολής αμοιβής για σύνταξη ή κατάθεση δικογράφου, υπεύθυνη δήλωση του δικαιούχου ότι ο ίδιος ή άλλο πρόσωπο εξουσιοδοτημένο από αυτόν δεν έχει καταθέσει δικαιολογητικά για την είσπραξη αμοιβής για την ίδια υπόθεση.» Οι μέσα σε «»  διατάξεις τροποποιήθηκαν ως άνω από την με αριθ. 7790/14 Δεκ. 2006 – 16 Φεβρ. 2007 (ΦΕΚ Β΄ 200) απόφαση Υπ. Οικονομίας-Οικονομικών και Δικαιοσύνης. Σελ. 160,58 Τεύχος Σελ.  β) Οι δικαστικοί επιμελητές: 1. Αίτηση του δικαιούχου. 2. Απόφαση του δικαστηρίου, με την οποία ορίζεται ο δικαστικός επιμελητής για να διενεργήσει τις συγκεκριμένες επιδόσεις.  3. ΄Εκθεση επίδοσης  Σε περίπτωση επίδοσης άγνωστης διαμονής, από την έκθεση επίδοσης πρέπει να προκύπτει ότι έχει τηρηθεί η διαδικασία του άρθρου 135 του ΚΠολΔ. 4. Κατάσταση πληρωμής της δαπάνης εις διπλούν. 5. Υπεύθυνη δήλωση του δικαιούχου ότι δεν έχουν κατατεθεί δικαιολογητικά για την ίδια υπόθεση. Το αρμόδιο δικαστήριο θα διαβιβάζει τα ανωτέρω δικαιολογητικά στο Υπουργείο Δικαιοσύνης (Διεύθυνση Οικονομικού), για έγκριση και αναγνώριση δαπάνης. Στη συνέχεια η Διεύθυνση Οικονομικού, επισυνάπτοντας τη σχετική απόφαση ανάληψης της υποχρέωσης θα τα υποβάλει στην οικεία Υ.Δ.Ε. για την εκκαθάριση και την έκδοση του σχετικού χρηματικού εντάλματος πληρωμής στο όνομα του δικαιούχου και στη Δ.Ο.Υ που υπάγεται ο δικαιούχος. Οι δικαιούχοι θα πρέπει να προσκομίσουν στη Δ.Ο.Υ. απόδειξη παροχής υπηρεσιών για το ακαθάριστο ποσό, κατά την εξόφληση του χρηματικού εντάλματος. Η εν λόγω δαπάνη θα βαρύνει τις πιστώσεις του Φορέα 17-110 και τον ΚΑΕ 0871. 9.Β.στ.3 Νομική Βοήθεια σε πολίτες χαμηλού εισοδήματος 